open-index/open-wikipedia-markdown huggingface dataset:
Maxim Alexandrowitsch Galkin

De **Maxim Alexandrowitsch Galkin** (*Максим Александрович Галкин*), gebuer den 18. Juni 1976 bei Naro-Fominsk am Oblast Moskau, ass e russesche Parodist an Entertainer.

## Säi Liewen

Wéinst sengem Papp senger Karriär als Beruffsoffizéier ass dee klenge Galkin a sengen éischte Jore vill gereest. Vu senger Gebuertsstad Moskau goung et fir e puer Joer an Däitschland, dunn op Odessa, Ulan Ude a schlussendlech nees zeréck op Moskau.

Mat 12 huet e gemierkt, datt en Talent hätt fir Leit nozemaachen. Am Familljekrees ass e stänneg opgefuerdert ginn, seng Parodien zum Beschten ze ginn, ugefaange mam Gorbatschow, bis hin zum Jeltsin a Schirinowski.

Vun 1993 bis 1998 huet en op de Russescher Staatsuniversitéit fir Humanwëssenschaften (RGGU) Linguistik studéiert an dora seng Maîtrise gemaach.

Dat war och déi Zäit wou e fir d'éischt op enger ëffentlecher Bün stoung. Uganks 1994 huet e beim Studententheater vu senger Universitéit (MGU) ugefaangen, wou e bei der Show "E Sprangbur vu Léift fir déi déi Iech nostinn" (*Фонтаны любви к ближнему*) an duerno beim Spektakel "Cabaret 03" (*Кабаре 03*) matgemaach huet. Am Juni 1994 huet e mat senge Politikerparodien um Programm "Debüten, Debüten, Debüten" (*Дебюты, дебюты, дебюты*) vun der Moskauer Varietébün deelgeholl. De Galkin ass mat der Zäit ëmmer méi populär ginn, bis datt en et 1998 zu sengem éischte Fernseesoptrëtt bruecht huet.

Am Januar 2001 huet en den "Triumph" Präis gewonnen an de Mount drop, am Februar 2001, ass e Showmaster vun der russescher Versioun vu "Wer wird Millionär" (*Кто хочет стать миллионером?*) ginn. Déi Roll huet em vill Freed gemaach an en niewebäi och definitiv bekannt gemaach. Am Abrëll 2001 krut en de "Gëllenen Ostap" (*Золотой Остап*) zu Sankt Péitersbuerg. Am Juli 2001 hat e säin éischte Soloconcert beim Festival "Slawesche Basar zu Witebsk" (*Славянский базар в Витебске*), deem der nach vill nokoumen.

De groussen Ticket an d'Welt vun de Staren a Stärecher koum am Hierscht 2001, wéi d'Alla Pugatschowa de Galkin - nëmmen e puer Méint nodeem datt se sech fir d'éischt op engem Concert gesinn hate wou se allen zwee opgetratt waren - gefrot huet fir mat hir den Duett "Sief oder sief net" (*Будь или не будь*) opzehuelen. De Popsong ass direkt en Hit ginn an déi zwéi sinn zanterhier net nëmmen onzertrennlech Frënn mech och romantesch verbonnen.

De Galkin huet mëttlerweil net nëmmen Optrëtter a Russland, mä och am Rescht vun Europa a bei den Emigréierten an Amerika. Trotz sengem Succès a Spillshowen an als Sänger sinn et awer ëmmer nach d'Parodien déi dem Galkin säin Haaptstandbeen duerstellen.

Zanter dem 23. Dezember 2011 ass de Galkin mat der 27 Joer méi aler Alla Pugatschowa bestuet. Den 18. September 2013 gouf d'Koppel Eltere vun den Zwillinge Jelisaweta a Garri, déi vun enger Léinmamm ausgedroe goufen.

## Um Spaweck

* Fansäit iwwer de Maxim Galkin
Wëntreng

**Wëntreng** ass eng Uertschaft an der Gemeng Schengen.
## Geographie
Wëntreng läit am Dall vun der Kurlerbaach, déi vu Westen hier no Oste Richtung Musel leeft. Nërdlech ass de Plateau vum *Fëlsberg*, a südlech dee vum *Dolter*.

## Geschicht

## Biller

Schengen, Wintrange (101).jpg|Vue op Wëntreng
Schengen, Wintrange. Saint Donatus statue (106).jpg|D'Donatus Statue an de Wéngerten um *Felsbierg*


## Kuckt och
* Schlass Wëntreng
* Haupeschkierch zu Wëntreng

## Um Spaweck
Ierpeldeng (Wolz)

**Ierpeldeng** (lokal: *Eerpeldang*) ass eng Uertschaft an der Gemeng Wolz.

## Geographie
## Geschicht
Virum 1. Januar 2015 huet Ierpeldeng zu der Gemeng Eschweiler gehéiert, déi du mat Wolz fusionéiert huet.

## Kuckt och
* Kapell Ierpeldeng (Wolz)

## Um Spaweck

* Offiziell Säit vun der Gemeng a Stad Wolz
Knapphouschent

**Knapphouschent** ass eng Uertschaft an der Gemeng Wolz am Kanton Wolz.

Bis Enn 2014 huet Knapphouschent nach zur Gemeng Eschweiler gehéiert, déi du mat der Gemeng Wolz fusionéiert huet.

## Kuckeswäertes
* D'Méchelskierch zu Knapphouschent an de Kierfecht goufen 1969 op der Lëscht vun de klasséierte Monumenter als *Nationalmonument* klasséiert.

## Kuckt och

## Um Spaweck

* Offiziell Säit vun der Gemeng Wolz
Selschent

**Selschent** ass eng Uertschaft an der Gemeng Wolz. Se läit op enger Héicht vu 440 m, um CR330 tëscht Eschweiler a Klenghouschent.

Bis Enn 2014 huet Selschent nach zur Gemeng Eschweiler gehéiert, déi du mat der Gemeng Wolz fusionéiert huet.

## Kuckt och

* Kierch Selschent

## Um Spaweck

* Offiziell Säit vun der Gemeng Wolz
Tëntesmillen

**Tëntesmillen** ass e Lieu-dit an der Gemeng Klierf a gehéiert zu der Kadastersektioun Kaalber. Op der Landkaart fënnt een se ënner dem Numm *Tintesmillen*; an Däitschland gëtt se *Tentismühle* genannt.

## Geschicht
D'Tëntesmillen ass an der 5. Generatioun am Besëtz vun der Famill Schroeder. Si gouf 1853 vum Ur-Urgrousspapp vun der haiteger Besëtzerin, der Germaine Bertemes-Schroeder, opgeriicht. Den Numm krut se well den éischte Besëtzer aus *Tëntesse* vu Kaalber koum. 1972 gouf de Millebetrib op Campingtourismus ëmgestallt. D'Mille gouf 1976 als Wiertschaft ëmgebaut.

## Geographie
Tëntesmillen läit am Dall vun der Our, ronn 1,5&nbsp;km südëstlech vu Kaalber, an ongeféier 150 Meter vun der Plaz ewech wou d**[[Feierbech]]'' an d'Our leeft.

Op d'Tëntesmille kënnt e vu Kaalber aus iwwer den [[CR339]] dee bis op déi [[Däitschland|däitsch]] Grenz op der Our geet.

Vun der däitscher Säit kënnt en dohi vun [[Dahnen]] aus iwwer d'[[Kreisstrasse|Kreisstrasse 148]].

== Millebetrib==
De Millegruef hat eng Längt vu ronn 700 Meter. En hat säin Ufank um Nordhank vum ''Kazeknapp'' wou nach Iwwerreschter vum Wier op der [[Our (Sauer)|Our]] ze gesi sinn. De Gruef ass hautdesdaags dréchen an deelweis zougetippt, awer de Verlaf ass um Terrain nach gutt z'erkennen. D'Bréckelchen um [[CR339]] wou de Gruef drënner erduerch gaangen ass, besteet nach.

Et ass haut net méi um Terrain festzestellen op d**Feierbech'', där hire Laf am rechte Wénkel vum Millegruef geschnidde gouf, fréier ënner oder iwwer dem Gruef weidergelaf ass, oder ob se och an de Gruef gelaf ass.

D'Mille selwer ass an engem gudden Zoustand a bewunnt. D'Wunngebaier an d'Scheiere si komplett renovéiert an op de Wisen donieft ass e Camping. Vun den eigentleche Milleninstallatiounen ass vu baussen näischt méi ze gesinn.
## Kuckt och
* Kaalber Millen
* Bréck op der Tëntesmillen‎
* 
## Um Spaweck
* Websäit vum Camping Tëntesmillen
* Tëntesmillen op der Websäit "luxalbum.com"
## Fotoalbum

Tentesmillen01.jpg|D'Tëntesmillen, ëm 1920…
Tentesmillen02.jpg|an den 1. Mee 2008.
Clervaux, Tëntesmillen (103).jpg|Den CR339, aus Richtung Kaalber.
Clervaux, Tëntesmillen (107).jpg|De Camping op der Our.
Draufelt

**Draufelt** ass eng Uertschaft an der Gemeng Klierf. Bis de 5. Dezember 2011 huet Draufelt zu der fréierer Gemeng Munzen gehéiert.
## Geographie
## Geschicht
## Verkéier
### Zuch
Draufelt läit op der Linn 10 vun der Lëtzebuerger Eisebunn déi vun der Stad Lëtzebuerg iwwer Ettelbréck, Kautebaach a Klierf op Ëlwen a weider bis op Léck an der Belsch geet.

### Stroosseverkéier
Draufelt läit um CR325, dee vun Ierpeldeng bis op Klierf geet. Déi Strooss ass och d'Haaptstrooss, déi als *Wëlzer Strooss* duerch Draufelt geet. Do donieft gëtt et eng ganz Rei Gemengeweeër: *Duerefwee*, *Schoulbireg*, *Eiseboonswee*, *A Gloden*, *Op der Insel*, *Millewee* an *Op der Léi*.

## Schoulen
### Grondschoul
D'Kanner vun Draufelt ginn an d'Grondschoul zu Reiler.

## Literatur
* Hamen, Nico, 2015. *Drauffelt im Januar 1945. "Deen nach dron denkt".* Die Warte vum 22. Januar 2015, S. 13-15.

## Kuckt och
* Kierch Draufelt
* Gare Draufelt

## Um Spaweck

* Wiederstatioun zu Draufelt
Kaalber Millen

D**'Kaalber Millen** ass e Lieu-dit an der Gemeng Klierf (bis Enn 2011: Gemeng Hengescht) an der Kadastersektioun Kaalber.

## Geographie
D'Kaalber Mille läit am Dall vun der Our, ronn 1,5&nbsp;km vu Kaalber ewech. Et kënnt en dohin iwwer e Wee de lénks vum CR339 fort geet, wann ee vu Kaalber op d'Tëntesmille fiert, ongeféier 2&nbsp;km baussent dem Duerf.

## Geschicht
D'Kaalber Mille steet zanter dem September 2001 als *Inventaire supplémentaire* op der Lëscht vun de klasséierte Monumenter.

## D'Muschelziichterei

Op der Kaalber Millen huet d'Stëftung Hëllef fir d'Natur mat der finanzieller Hëllef vum Ëmweltministère, dem Naturmusée an dem LIFE-Nature Programm vun der EU vun 2005 bis 2011 e Projet fir d'Erhalen, dorënner och d'Ziichte vun der Flosspärelmuschel (*Margaritifera margaritifera*) realiséiert.

Nodeem am August 2011 de Life-Projet ausgelaf war, huet d'Stëftung Hëllef fir d'Natur vun natur&ëmwelt eng Konventioun fir d'Finanzéierung vun der Suite vum Projet mam Lëtzebuerger Staat ënnerschriwwen.

Am Projet gëtt Follgendes realiséiert:
*Uleeë vu Sträife laanscht d'Our, fir ze verhënneren datt ze vill Nierstoffer an d'Baach kommen.
*Fiichten déi um Randgebitt vun der Baach stinn, ewechzehuelen.
*Réier, déi an Niewebaache leien, ewechzehuele fir datt d'Baachfrellen, op deenen hire Kimen d'Larve vun der Muschel liewen, erëm kënne fräi baachop schwamme fir ofzeläichen.
*Eng Ziichterei fir Jongmuschelen, déi an d'Our ausgesat ginn.

## Kuckt och
* Lëscht vun den nationale Monumenter an der Gemeng Klierf

## Um Spaweck

* De Muschelzuuchtprogramm
* De Muschelprojet op der Websäit vun natur&ëmwelt

## Biller

Kaalbermillen.jpg|D'Kaalber Millen – virun der Renovatioun – am Mäerz 2007
Luxemb Kalborn Mill 01.jpg|Een Deel vun de Gebaier vun der fréierer Kaalber Millen. Am wäisse Gebai sinn d'Laboe fir d'Zuucht vun der Pärelmuschel.
Clervaux, Kaalber Millen (107).jpg|D'Muschelziichterei
Kéisfuert (Klierf)

De **Kéisfuert** (lokal: **om Kiisfurt**) ass e Lieu-dit an der Gemeng Klierf an ass en Deel vun der Kadastersektioun Hëpperdang.

## Geographie
De Kéisfuert läit op engem Niewewee, ongeféier an der Mëtt tëscht Hengescht an Hëpperdang, op enger Héicht vun ca. 502 Meter.

## Kuckt och

## Um Spaweck
Rueder

**Rueder** (lokal: **Ruedder**, **Ruadder**) ass eng Uertschaft an der Gemeng Klierf. Bis Enn 2011 huet se zu der Gemeng Munzen gehéiert, déi du mat Klierf fusionéiert huet.

## Geographie
Rueder läit knapps 2&nbsp;km ëstlech vu Maarnech op enger Héicht vu 466 – 479 m. D'Uertschaft ass iwwer den CR326 vun der N10 an der N18 aus z'erreechen.

## Kuckt och
* Kierch Rueder

 
## Um Spaweck
Bigelbaach

**Bigelbaach** ass eng Uertschaft an der Gemeng Reisduerf.

## Kuckeswäertes
* Al Réimervilla
* Kierch Bigelbaach

## Kuriéises
Engem Sprachwuert no wier zu Bigelbaach d'Mëtt vun der Welt:

*Zu Bigelbaach, a Römpesch hirer Tak, as d'Mëtt vun der Welt.*
## Kuckt och

## Um Spaweck

* Bigelbaach op reisdorf.lu
Héischdref

**Héischdref** (lokal: **Héisdref**) ass eng Uertschaft an der Gemeng Reisduerf.

## Geographie
Héischdref läit op der Our an op der däitscher Grenz.

## Kuckeswäertes
* E Monument dat un d'Ardennenoffensiv erënnert
* Nikloskapell zu Héischdref

## Biller

Reisdorf, Hoesdorf (102).jpg|D'N10 zu Héischdref
Kapelle Hoesdorf 01.jpg|D'Nikloskapell
Reisdorf, Hoesdorf monument Bataille des Ardennes (101).jpg|D'Monument vun der Ardennenoffensiv


## Kuckt och

## Um Spaweck
Wallenduerfer Bréck

**Wallenduerfer Bréck** (lokal: **Wuelendrëffer Bréck**) ass eng Uertschaft an der Gemeng Reisduerf.

## Geographie

Wallenduerfer Bréck läit op der Sauer. Ongeféier op hallwem Wee tëscht der Ourbréck an der Sauerbréck, déi Lëtzebuerg mat Däitschland verbannen, fléisst d'Our an d'Sauer.

Vis-à-vis, op der däitscher Säit vun Our a Sauer, läit Wallendorf (Äifel).

## Geschicht
Tëscht 1862 an 1964 gouf et op der Wallenduerfer Bréck eng Gare op der Eisebunnsstreck Ettelbréck-Waasserbëlleg (*Sauerstreck*).

## Kuckt och

## Um Spaweck
Dickweiler

**Dickweiler** ass eng Uertschaft an der Gemeng Rouspert-Mompech.

## Geschicht
Bis 1822 war Dickweiler eng Sektioun vun der Gemeng Bur. Bei der Opléisung koum et, sou wéi och d'Sektioune Giischt, Giischterklaus, Hénkel an Hénkeler Millen bei Rouspert derbäi, Bur goung bei d'Gemeng Mompech.

Den 1. Januar 2018 hunn déi zwou Gemenge Mompech a Rouspert zu der Gemeng Rouspert-Mompech fusionéiert.

## Kuckt och
* Kierch vun Dickweiler

## Um Spaweck

* Offiziell Websäit vun der Gemeng Rouspert
Uesweller

**Uesweller** ass eng Uertschaft an der Gemeng Rouspert-Mompech.
## Geographie
## Geschicht

## Kuckt och
* Kierch vun Uesweller

## Biller

Osweiler (Luxembourg).jpg|Bléck op d'Kierch vun Uesweller
MonuUs.JPG|Monument fir d'amerikanesch Zaldoten aus dem 2. Weltkrich
Osweiler wegekreuz.jpg|Weekräiz zu Uesweller, um Bord vum CR141
Osweiler wegekreuz 1842.jpg|Weekräiz zu Uesweller, 28 Rue Principale


## Um Spaweck
Grousse Bamleefer

De **Grousse Bamleefer** (*Sitta europaea*) ass e Vull aus der Famill vun de Kuesleefer.

De Grousse Bamleefer gouf de 7. Oktober 2005 vum däitschen *Naturschutzbund* *Vull vum Joer 2006" ernannt.

## Den Numm
Den Numm *Grousse Bamleefer* krut en, well et deen eenzege Vull ass, dee mam Kapp no ënnen d'Bamstämm eroflafe kann. 
Aner Nimm:
*Kuesleefer(chen)
*Bammees
*Bamgratsch
*Bamkrécher
*Bloe Bamleefer
*zu Simmer gëtt e *Spottvull* oder *Laachvull* genannt.

## Um Spaweck
Vielsalm

**Vielsalm** ass eng Uertschaft a Gemeng an der belscher Provënz Lëtzebuerg. Si läit um Floss Salm, dohier hiren Numm. Vielsalm (*Viye Såm* op wallounesch) kënnt vu *Vieille Salm* - *Al Salm*, well de Schlasshär eng Kéier eng nei Uertschaft gegrënnt hat (dat haitegt Salm-Château). Déi al Uertschaft gouf spéider nees bewunnt a krut sou hiren Numm.

Aner Uertschaften an der Gemeng si Bihain, Fraiture, Grand-Halleux a Petit-Thier. Och déi zweethéchst Kopp vun der Belsch, d*'[[Baraque de Fraiture]]* (652 m) läit an där Gemeng. Am Wanter kann een do Wantersport maachen.

## Um Spaweck

* Websäit vun der Gemeng vu Vielsalm
Florenville

**Florenville**, oder *Florenville-sur-Semois*, ass den Numm vun enger Stad a Gemeng an der belscher Provënz Lëtzebuerg.
Den 1. Juli 2005 hunn am Ganze 5.511 Awunner op 148,53 km² gelieft.

Aner Uertschaften an der Gemeng si Fontenoille, Muno, Sainte-Cécile, Lacuisine, Villers-devant-Orval, Chassepierre, Martué, a Laiche.

An der Gemeng läit d'Abtei Orval.

## Um Spaweck

* Offiziell Websäit vun der Gemeng
* Websäit vun der Union des Villes et Communes de Wallonie asbl.
Tintigny

**Tintigny** ass eng Uertschaft a Gemeng an der belscher Provënz Lëtzebuerg.

Aner Uertschaften an där Gemeng si Rossignol, Bellefontaine, Saint-Vincent, Breuvanne, Lahage, Ansart, Poncelle an Han.

## Geschichtleches
Tintigny gouf et warscheinlech schonn zu der Réimerzäit. 1097 ass et eng éischt Kéier schrëftlech ernimmt ginn. Seng Geschicht ass enk verbonne mat där vun der Grofschaft Chiny an der Herrschaft vu Villemont. 1823 gouf Tintigny Gemeng. D'Duerf Tintigny gouf de 26. August 1914 zu dräi Véirel vun däitschen Truppen ënner dem Kommando vum Colonel Von Tessmar ofgebrannt a 7 Awunner zesumme mat aneren aus den Nopeschdierfer (am Ganzen 129) op der Gare vun Arel, widder der Bréck vu Schappech erschoss, well se fälschlecherweis beschëllegt goufe Franc-tireuren ze sinn.

## Um Spaweck

* Websäit vun der Gemeng
Titanen

D**'Titane** sinn e Gëttergeschlecht aus der griichescher Mythologie. Et sinn déi 12 Kanner vun den Urgëtter Uranos a Gaia.
Den Hesiod ernimmt:
* 6 Jongen
** Okeanos - Koios - Kreios - Hyperion - Iapetos - Kronos
* 6 Meedercher
** Theia - Rheia - Themis - Mnemosyne - Phoibe - Tethys

Nieft dësen "echten" Titane ginn awer och nach eenzeler vun hiren Nokommen als Titane bezeechent, z.&nbsp;B. den Atlas de Prometheus an de Leto.

Véier vun den Titanen hu sech mat hirer eegener Schwëster bestuet: den Okeanos mat der Thetys, de Kronos mar der Rhea, den Hyperion mat der Theia, de Koios mat der Phoibe. D'Themis an d'Mnemosyne sinn d'Fra vum Zeus ginn. Déi aner 2 Titanen hu keng Titanin zur Fra geholl: dem Krios seng Fra war d'Eurybie, eng Duechter vun der Gaia an dem Pontos; dem Iapetos seng d'Klymene, eng Okeanid.

Ënner der Féierung vum Jéngsten, dem Kronos, hu se hire Papp Uranos entmuecht an den Tartaros gestierzt.

## Titanomachie
D'Titanomachie war de Kampf tëscht den Titanen an den olympesche Gëtter ënner der Féierung vum Zeus, op deem senger Säit och de Prometheus, d'Hekatoncheires an d'Kyklope stoungen. D'Kämpf waren an Thessalien, wou déi al Gëtter d'Stellung um Bierg Othrys gehalen hunn, wärend sech den Zeus a seng Gesëschter op dem Olymp verschanzt hunn. No engem zéngjärege Kampf hunn déi géigneresch Titane sech misse geschloe ginn a si vum Zeus an den Tartaros verbannt ginn an/oder kruten aner Strofen operluecht, sou huet den Atlas den Himmel misse mat senge Schëllere stäipen. Déi Titanen, déi net an de Kampf agegraff hunn, hunn hir Muecht konnte behalen a sinn och net verbannt ginn. Sou ass d'Mnemosyne z.&nbsp;B. duerch den Zeus d'Mamm vun de Muse ginn.

## Um Spaweck
Hestia

D**'Hestia** war d'Gëttin vum Häerdfeier, d'Duechter vum Kronos a vun der Rhea (Mythologie). Si huet zu den 12 olympesche Gëtter gehéiert an ass éiweg Jongfra bliwwen.

## Ursprong

Doduerch datt d'Heem hir wichtegst Plaz war (si huet fir Wäermt am Wanter, waarmt Iessen a Liicht gesuergt), gëtt ugeholl datt d'Hestia aus enger méi aler Gëttin entstanen ass, vläicht aus enger direkter Ëmwandlung vun der Magna Mater déi vun indo-europäesche Vëlker mat a Griicheland bruecht ginn ass (warscheinlech am 2. Joerdausend v.&nbsp;Chr.).

## Mythos
Si huet d'haislecht Liewe beschützt war déi frëndlechst ënner den Olympier. Si huet dat hellegt Feier an der Hal vum Olymp, dat ëmmer huet misse brennen, ënnerhalen an all Häerdfeier op der Aërd war hiren Altor. Vun all Iesse wat gekacht ginn ass ass eng Portioun als Affer fir d'Hestia an d'Feier geluecht ginn.

Wéi de Poseidon an den Apollo ëm si gefrien hunn, huet d'Hestia op de Kapp vum Zeus geschwuer datt si géif éiweg Jongfra bleiwen. Den Zeus huet hir dofir d'Éier zougedeelt datt si bei all Afferung als éischt geéiert sollt ginn. D'Hestia war, nieft der Athene an der Artemis (Mythologie), eng vun den dräi jongfräuleche Gëttinnen déi géint dem Aphrodite säin Zauber immun waren.

D'Hestia huet ni un iergendweleche Kricher oder Conspiratiounen deelgeholl, wéi z.&nbsp;B. der Gigantomachie, dem Trojanesche Krich oder der Rebellioun vun de Gëtter géint den Zeus. Wéi den Dionysos an den Olymp opgeholl ginn ass huet si em hir Plaz iwwerlooss.

## Verschiddenes
* Obwuel si eng wichteg Gottheet an der griichescher Relioun war, ass si seelen an der Konscht gewise ginn, huet keng grouss Roll an der Mythologie gespillt an huet och weider keng Ikonographie. Gewéinlech ass si als lieweg Flam duergestallt ginn oder als verschleiert Jongfra.
* Hire Feierdag war den 8. Juni.

## Analogien
* Vesta

## Um Spaweck
Kierch St. Paulin (Tréier)

Net wäit ewech vun der Porta Nigra zu Tréier steet an nërdlecher Richtung déi spéitbarock **Stëftungskierch St. Paulin**.

Grad sou, wéi St. Matthias ass deen éischte Kierchebau op der haiteger Plaz, baussent der réimescher Stadmauer op engem fréichrëschtleche Griewerfeld ëm d'Enn vum 4. Joerhonnert zu Éiere vum Tréierer Bëschof Paulinus opgeriicht ginn. No engem Brand am Joer 1093 ass 1148 dee vum Poopst Eugen III. geweiten Neibau entstanen, deen am Eruewerungskirch vum franséische Kinnek Louis XIV. 1674 zerstéiert ginn ass.

De Kurfürst Franz Georg von Schönborn huet 60 Joer méi spéit de Grondstee geluecht fir déi haiteg Kierch, déi no Baupläng vum grousse Barockbaumeeschter Balthasar Neumann gebaut gouf. Vu 1734 bis 1754 ass de Bau a schéinster kënschtlecher Eenheet entstanen. D'Bannendekoratioun ass aus de kënschtlereschen Hänn vum Ferdinand Tiez an Thomas Scheffler entstanen. D'Plafongsfreske sinn dem Hl. Paulinus gewidmet.

## Um Spaweck
Provënz Burgos

**Burgos** ass eng vun néng Provënzen an der spuenescher Regioun Kastilien-León. D'Haaptstad ass Burgos.

Burgos läit am Norde vu Spuenien a grenzt un nërdlech un d'Kantabresch Biergketten (sp.: *Cordillera Cantábrica*) déi d'Provënz vu Kantabrien an dem Baskeland trennt. Am Oste läit d'Ibeeresch Biergketten (sp.: *Sistema Ibérico*), déi d'Provënz vu La Rioja an der Provënz Soria trennt. Am Süde grenzt Burgos u Segovia an am Westen u Valladolid a Palencia.

Burgos ass an 10 Cormarcas an an 370 Gemengen agedeelt. Gréisser Stied sinn d'Haaptstad Burgos, Miranda de Ebro a Medina de Pomar.

## Um Spaweck
Provënz Cáceres

**Cáceres** ass eng vun zwou Provënzen an der spuenescher autonomer Regioun Extremadura. D'Haaptstad ass Cáceres.

Cáceres ass mat 19.868&nbsp;km² déi zweetgréisst Provënz vu Spuenien, direkt no der Provënz Badajoz. Si grenzt un d'Provënzen Salamanca a Ávila, Toledo a Badajoz an am Westen u Portugal.

Cáceres ass a 14 Comarcas agedeelt. Gréisser Stied sinn ausser der Haaptstad nach Plasencia an Navalmoral de la Mata.

## Um Spaweck
Provënz Castellón

**Castellón** (val.: *Castelló*) ass eng vun dräi Provënzen an der spuenescher Regioun Valencia. D'Haaptstad ass Castellón de la Plana.

Castellón grenzt un d'Provënzen: Tarragona, Teruel a Valencia an un d'Mëttelmier.

2007 gëtt et 573.282 Awunner an der Provënz, dovu liewen der eleng ronn 30 % an der Haaptstad.

Castellón ass an 8 Géigenden *(Camarcas)* an an 135 Gemengen agedeelt.

Gréisst Stied, nieft der Haaptstad sinn: Villarreal, Burriana, Vall de Uxó a Vinaròs.

## Um Spaweck
Provënz Ciudad Real

**Ciudad Real** ass eng vu fënnef Provënzen an der spuenescher Regioun Kastilien-La Mancha. D'Haaptstad ass Ciudad Real.

D'Provënz grenzt am Norden un Toledo, am Nordosten u Cuenca, am Osten un Albacete, am Süden u Córdoba a Jaén an am Westen u Badajoz.

Ciudad Real ass an 102 Gemengen agedeelt. Gréisser Uertschaften nieft der Haaptstad sinn Puertollano, Tomelloso, Alcázar de San Juan a Valdepeñas, all iwwer 20.000 Awunner am Joer 2007.

## Bekannt Perséinlechkeeten aus der Provënz
* Pedro Almodóvar (1951 -), Regisseur

## Um Spaweck
Gustave Kahnt

De **Gustave Kahnt**, gebuer de 7. Oktober 1848 zu Berlin, a gestuerwen den 9. Januar 1923 zu Bierschbech, war en däitsch-lëtzebuergeschen Dirigent a Komponist. Vun 1881 bis 1909 huet de Gustave Kahnt d'Musek vun der Lëtzebuerger Fräiwellegekompanie dirigéiert.

## Seng Wierker
### Lëtzebuerger Operetten
* D'Artiste vu Juxda; Musek: *Gustave Kahnt*,Text: Jos Sevenig 
* De Kommissär kënnt; Musek: *Gustav Kahnt*, Text: Jos Sevenig 
* De Pistouleclub; Musek: *Gustave Kahnt*, Text: Jos Sevenig 
* En Dag an der Häll (*Originaltitel:En Dâg an der Häll*), Operett an dräi Akten; Text a Musek: *Gustave Kahnt*
* Eng Loftkur op Lusdag; Musek: *Gustave Kahnt*, Text: Jos Sevenig 
* De Geescht an der Bakstuff; Musek: *Gustave Kahnt*, Text: Jos Sevenig

### Märsch
* *Edmond*, Marsch 
* *Ferdinand*, Marsch 
**G.-D. Guillaume*, Marsch

### Aner Kompositiounen
* *Lentziana*, Potpourri
* *Lëtzebuerger Zaldoteliewen*, Potpourri
* *Ouverture Nationale*, Ouverture

## No him genannt
Fir un de Gustave Kahnt z'erënneren, gouf 1963 eng Strooss an der Stad no him genannt (*rue Gustave Kahnt*, L-1851).

## Kuckt och
* Militärmusek
* Lëtzebuergesch Operetten
* Lëscht vu lëtzebuergesche Komponisten
* Dirigenten

## Um Spaweck
* D'Säit vun der Lëtzebuerger Militärmusek
Provënz Barcelona

**Barcelona** ass eng vu véier Provënzen an der spuenescher Regioun Katalounien. D'Haaptstad ass Barcelona.

Barcelona grenzt un d'Provënzen Tarragona, Lérida a Gerona an un d'Mëttelmier.

2007 gëtt et 5.332.513 Awunner an der Provënz op enger Fläch vu 7.719&nbsp;km², dovun een Drëttel an der Haaptstad Barcelona. Domat ass Barcelona déi zweetmeescht bevëlkerte Stad a Spuenien.

Barcelona ass an 11 Géigenden *(Comarcas)* agedeelt: Alt Penedès, Anoia, Bages, Baix Llobregat, Barcelonès, Berguedà, Garraf, Maresme, Osona, Vallès Occidental a Vallès Oriental.

Déi gréisst Uertschaften nieft der Haaptstad Barcelona sinn: Hospitalet de Llobregat, Badalona, Terrassa, Sabadell, Mataró, Santa Coloma de Gramenet, Cornellà de Llobregat, Sant Boi de Llobregat, Sant Cugat del Vallès, Manresa a Rubí déi all iwwer 70.000 Awunner hunn.

## Um Spaweck
Katalounien

**Katalounien** (ca: *Catalunya*, oc: *Catalonha*, es: *Cataluña*) ass eng Regioun an eng autonom Gemeinschaft a Spuenien.

## Geographie
Katalounie läit am Norde vu Spuenien a grenzt am Norden u Frankräich an Andorra, am Osten un d'Mëttelmier, am Westen un d'Regioun Aragonien, an am Südwesten un d'Regioun Valencia. 
D'Fläch huet 32.114 km². Katalounien hëlt 6,3 % vun der Fläch vu Spuenien an.
D'Haaptstad ass Barcelona.

### Andeelungen
Katalounien ass a 4 Provënzen agedeelt, déi hirersäits an 42 *Comarques* an dann a Gemengen agedeelt sinn.

## Geschicht
Katalounien ass zanter dem 22. Dezember 1979 eng autonom Gemeinschaft.

## Politik
De President vu Katalounien ass de Carles Puigdemont i Casamajó (PDeCAT). 
Parlementaresch Vertriedung am spuenesche Kongress si 46 Sëtz an am Senat si 7 Sëtz.

## Demographie
Am Joer 2007 ass d'Awunnerzuel 7.210.508, dat si 15,96 % vun der spuenescher Populatioun a läit domat un zweeter Plaz.

## Kuckt och
* Lëscht vun de Gemenge vu Katalounien
* Autonom Gemeinschafte vu Spuenien
* Generalitat de Catalunya

## Um Spaweck
Aragonien

**Aragonien** *([[Spuenesch|sp.]] an [[Aragoneesesch|arag.]]: Aragón, [[Katalounesch|kat.]]: Aragó*) ass eng Regioun an autonom Gemeinschaft a Spuenien.

## Geographie
Aragonien läit am Nordoste vu Spuenien a grenzt am Norde mat de Pyrenäen u Frankräich, am Osten u Katalounien, am Südwesten u Valencia an am Westen u Kastilien-León, Kastilien-La Mancha an u La Rioja. Se huet eng Fläch vu 47.719&nbsp;km², dat sinn 9,4&nbsp;% vun der Fläch vu Spuenien.

D'Haaptstad ass Saragossa.

### Andeelungen
Aragonien ass an 3 Provënzen an an 33 Comarcaen (Distrikter) agedeelt.

## Geschicht
Aragonien ass zanter dem 16. August 1982 eng autonom Gemeinschaft.

## Politik
D'Presidentin vun Aragonien ass d'Luisa Fernanda Rudi (PP). D'Parlamentaresch Vertriedung vun Aragonien huet am spuenesche Kongress 13 Sëtz an am Senat 14.

## Demographie
Am Joer 2007 ass d'Awunnerzuel 1.296.655, dat si 2,86&nbsp;% vun der spuenescher Populatioun.

## Kuckt och
* Lëscht vun de Gemengen an Aragonien
* Autonom Gemeinschafte vu Spuenien

## Um Spaweck

* Pyrenäen Reiseführer
Provënz Jaén

**Jaén** ass eng vun aacht Provënzen an der spuenescher Regioun Andalusien. D'Haaptstad ass Jaén.

Jaén grenzt am Westen u Córdoba, am Norden u Ciudad Real, am Osten un Albacete an am Süden u Granada.

D'Provënz Jaén ass an 10 Comarcas an an 97 Gemengen agedeelt. Gréisser Stied sinn d'Haaptstad Jaén, Linares, Andújar an Úbeda.
Provënz Huelva

**Huelva** ass eng vun aacht Provënzen an der spuenescher Regioun Andalusien. D'Haaptstad ass Huelva.

Huelva läit am Oste vun Andalusien a grenzt am Norden un d'Provënz Badajoz, am Westen un d'Provënzen Cádiz a Sevilla, am Süden un den Atlantik an am Westen u Portugal.

D'Provënz Jaén ass an 6 Comarcas an an 79 Gemengen agedeelt. Gréisser Stied sinn d'Haaptstad Huelva, Lepe, Almonte an Isla Cristina.

## Um Spaweck
Jaén (Homonymie)

**Jaén** ass entweeder:
* eng spuenesch Provënz an Andalusien: Provënz Jaén
* d'Haaptstad vun der spuenescher Regioun Jaén: Jaén 
* eng spuenesch Zeitung: Jaén (Zeitung)
* eng peruanesch Provënz zu Cajamarca: Provënz Jaén (Peru)
* e peruaneschen Distrikt zu Cajamarca: Distrikt Jaén (Peru)
Popp

Eng **Popp** (vum Lat. *puppa* - "klengt Meedchen") ass e Spillgezei, dat wéi eng verklengert Nobildung vun engem Mënsch ausgesäit. Nieft der Funktioun als Spillgezei kënne Poppen och fir Sammel- oder Dekoratiounszwecker gebraucht ginn, oder méi seele fir kultesch oder reliéis Handlungen.

## Um Spaweck
Provënz Málaga

**Málaga** ass eng vun aacht Provënzen an der spuenescher Regioun Andalusien. D'Haaptstad ass Málaga.

## Geographie
D'Provënz Málaga läit am Süde vun Andalusien a grenzt un d'Mëttelmier. Si läit tëscht de Provënzen Granada a Cádiz a grenzt am Norden u Córdoba a Sevilla.

### Andeelungen
*Kuckt och: [[Lëscht vun de Gemenge vu Málaga‎]]*

D'Provënz Málaga ass an 9 Comarcas agedeelt, et sinn dës:

* Antequera mat 6 Gemengen.
* Axarquía mat 31 Gemengen.
* Costa del Sol Occidental mat 9 Gemengen.
* Málaga - Costa del Sol mat 1 Gemengen.
* Guadalteba mat 8 Gemengen.
* Nororma mat 7 Gemengen.
* Serranía de Ronda mat 21 Gemengen.
* Sierra de las Nieves mat 9 Gemengen
* Valle del Guadalhorce mat 8 Gemengen.

Bis 1995 war déi haiteg autonom Stad Melilla Deel vun dëser Provënz.

Gréisser Stied sinn d'Haaptstad Málaga, Marbella a Fuengirola.
Provënz Sevilla

**Sevilla** ass eng vun aacht Provënzen an der spuenescher Regioun Andalusien. D'Haaptstad ass Sevilla.

Sevilla grenzt am Süden un Málaga a Cádiz am Westen un Huelva, am Norden u Badajoz an am Osten u Córdoba.

D'Provënz ass a 9 Comarcas an an 105 Gemengen agedeelt. Gréisser Stied sinn d'Haaptstad Sevilla, Dos Hermanas an Alcalá de Guadaira.

## Um Spaweck
Provënz Granada

**Granada** ass eng vun aacht Provënzen an der spuenescher Regioun Andalusien. D'Haaptstad ass Granada.

Granada grenzt am Westen un d'Provënzen Málaga a Córdoba, am Norden un d'Provënz Jaén, am Nordosten un d'Provënzen Albacete a Murcia am Osten un d'Provënz Almería an am Süden un d'Mëttelmier.

D'Provënz Jaén ass 168 Gemengen agedeelt. Gréisser Stied sinn d'Haaptstad Granada, Motril, Almuñécar, Loja, Baza, Guadix an Armilla.

## Um Spaweck
Éileng

**Éileng** ass eng Uertschaft an der Gemeng Reckeng op der Mess. Se läit op der  tëscht Reckeng op der Mess a Wickreng.

Zu Éileng leeft d'Pisbaach an d'Mess.

## Kuckt och
* Jakobuskierch zu Éileng
* Lëscht vun de Lëtzebuerger Uertschaften

## Um Spaweck

* Éileng op der Websäit vun der Gemeng Reckeng op der Mess
Lampech

**Lampech** ass eng Uertschaft an der Gemeng Reckeng op der Mess.

Den Numm Lampech gëtt als Ofleedung gedeit vu *Linde beim Bach*. D'Uertschaft ass 1265 fir d'éischt dokumentaresch ernimmt ginn.

## Kuckt och
* Nikloskierch zu Lampech

## Um Spaweck

* Lampech op der Websäit vun der Gemeng Reckeng op der Mess
* Websäit vun der A.s.b.l. ''Déi Lampecher Fliichteschësser''
Provënz Córdoba

**Córdoba** ass eng vun den aacht Provënzen an der spuenescher Regioun Andalusien. D'Haaptstad ass Córdoba.

D'Provënz grenzt un d'Provënzen Málaga, Sevilla, Badajoz, Ciudad Real, Jaén a Granada.

Córdoba ass a 7 Comarcas an a 75 Gemengen agedeelt.

D'Comarcas sinn: 
* Alto Guadalquivir
* Campiña Este - Guadajoz
* Campiña Sur Cordobesa
* Subbética
* Valle de los Pedroches
* Valle del Guadiato
* Valle Medio del Guadalquivir

## Um Spaweck
Bilschdref

**Bilschdref** ass eng Uertschaft an der Gemeng Rammerech.

## Geschichtleches
Bilschdref ass wuel dat eenzegt Duerf am Land, an deem et zwou Molkereie gouf, an deenen hir Gebaier bis haut erhale blouwen.

Tëscht 1946 an 1965 gouf et an der fréierer Gemeng Ueschdref eng Museksgesellschaft d**Fanfare La Patrie Arsdorf-Bilsdorf'', och nach ''Déi Wëll'' genannt.

== Kuckeswäertes ==
* [[Skulpturewee zu Bilschdref|Skulpturewee]]
* [[Bilschdrëffer Haupeschkapell]]
* [[Relais de l'Amitié|Bilschdrëffer Guidenhaus]]

== Bekannt Bilschdrëffer==
* [[Nicolas Neuens]], Grënner vum [[Institut Heliar]] an der [[Weilerbaach]].
* [[Robert Klein]], fräischafende Konschtmoler.

== Kuckt och ==
* 
* [[Martin Scheeck]] (d**rue des passeurs* zu Bilschdref ass no him an dem Jacques Reichling genannt) 
* [[Neimille bei Bilschdref]]

== Literatur ==
* *1965-1990, 25e anniversaire du Syndicat d'initiative Arsdorf Bilsdorf'', 1990. Les éditions 33 66 99 luxembourg, 268 S. Cote BNL: LB 9357.

## Um Spaweck

* Offiziell Säit vun der Gemeng Rammerech
Folscht

**Folscht** (lokal: **Foulscht**) ass eng Uertschaft an der Gemeng Rammerech.

## Geographie
Folscht läit tëscht Hueschtert am Südwesten, Proz am Südosten, Éischt am Nordosten a Rammerech am Nordwesten.

## Geschicht
Vum 1. Januar 1979 un ass d'Gemeng Folscht duerch d'Gesetz vum 27. Juli 1978 iwwer d'Fusioun vun de Gemengen Ueschdref, Bungeref a Pärel an d'Fusiounsgemeng Rammerech agegliddert ginn.

## Fréier Gemeng Folscht
Bis den 31. Dezember 1978 war Folscht den Haaptuert vun der Gemeng Folscht, an där d'Dierfer Folscht, Hueschtert, Éischt a Rammerech regruppéiert waren.

### Uertschaften a Lieu-diten an der fréierer Gemeng
* **Uertschaften an der fréierer Gemeng:**
** Éischt
** Folscht
** Hueschtert
** Rammerech
** Kietscht
** Schwiddelbruch
* **Lieu-diten an der fréierer Gemeng:**
** Napoleonsgaart

## Kuckeswäertes
* Kierch vu Folscht
* Op 46 an der *Rue Principale* steet d'Gebuertshaus vum Nic Scholer, de Grënner vun de "Grands Magasins Monopol Scholer".
* D*'Grott* am Bësch, e klengen Altor, deen aus dem Zweete Weltkrich staamt.

## Veräinsliewen
*Chorale Folschette
*DT Hueschtert-Folscht
*Fanfare Union Folschette ASBL
*Folschter Bëschflitzer
*Folschter Keelegecken 05
*Foulschter Theaterkäpp
*Fraen aus der Par Folscht
*Gaart an Heem (Ligue Luxembourgeoise du Coin de Terre et du Foyer), Sektioun Folscht - Hueschtert - Éischt
*Jongen a Meedercher vu Folscht, Hueschtert an Éischt
*Union Sportive Folschette ASBL https://web.archive.org/web/20070405091054/http://homepage.internet.lu/www.fcfolschette.internet.lu/

## Kuckt och

## Um Spaweck

* Websäit vun der Gemeng Rammerech
* Mémorial A n° 46 vum 1. August 1978 betreffend d'Fusioun vun de Gemengen Ueschdref, Bungeref, Folscht a Pärel
* Wou der Däiwel ass...? Folscht: Irina Figut, Ein "Kouduerf" und tiefe Provinz? Die Folscheider haben mehr zu bieten, wort.lu [€], 01.09.2024, gekuckt den 28.10.2025
Guipúzcoa

**Guipúzcoa** *(baskesch: Gipuzkoa)* ass eng Provënz am spuenesche Baskeland. Et ass déi klengst Provënz a Spuenien.
D'Haaptstad ass San Sebastián.

## Geographie

### Gréisst Stied
* San Sebastián (bask. Donostia)
* Irún (bask. Irun)
* Rentería
* Eibar
* Zarautz
* Mondragón Arrasate
* Bergara
* Tolosa
* Beasain
* Azpeitia

## Um Spaweck
Holz (Rammerech)

**Holz**, (lokal: **Houltz**), ass eng Uertschaft an der Gemeng Rammerech.

## Literatur
**Houltz am Laf vun der Zäit*, erausgi vum *Club des Jeunes* vun Holz am Oktober 2007, iwwer 190 Säite mat 400 Fotoen.

## Kuckt och
* Nikloskierch zu Holz

## Um Spaweck

* Offiziell Websäit vun der Gemeng Rammerech
Kietscht

**Kietscht** ass eng Uertschaft an der Gemeng Rammerech.

Se läit op der N23 tëscht dem Riesenhaff am Westen a Rammerech am Südosten, op enger Héicht vu 505 Meter. Vum Rond-point beim « Café Napoléonsgaart » leeft den CR308 op Gréiwels an den CR309 op Ueschdref.

## Biller

Koetschette, Café Napoléonsgaart.jpg|De « Café Napoléonsgaart » um Rond-point zu Kietscht


## Kuckt och

## Um Spaweck

* Offiziell Säit vun der Gemeng Rammerech
Vizcaya

**Vizcaya** *([[Baskesch|bask.]]: Bizkaia)* ass eng vun den dräi Provënzen am spuenesche Baskeland.

## Geographie

Vizcaya grenzt am Nordwesten u Kantabrien, am Südwesten un d'Provënz Burgos, am Süden un Álava (bask.: *Araba*) an am Osten un Guipúzcoa (bask.: *Gipuzkoa*).
Gréisst Stied an der Provënz sinn d'Haaptstad Bilbao, Baracaldo (bask.: *Barakaldo*) a Guecho (bask.: *Getxo*).

## Um Spaweck
Mérida (Homonymie)

Den Numm **Mérida** bezeechent:

* eng spuenesch Stad: Mérida
* eng mexikanesch Stad: Mérida (Mexiko)
* eng venezuelesch Stad: Mérida (Venezuela)
* e venezuelesche Bundesstaat: Bundesstaat Mérida (Venezuela)
* eng philipinnesch Gemeng: Mérida (Philipinnen)
* eng Firma déi Veloen hierstellt: Merida (Firma)
Bungeref

**Bungeref** ass eng Uertschaft an der Gemeng Rammerech.

## Geschichtleches
Bungeref gëtt 1182 fir d'éischt an engem Dokument ernimmt. Bis an d'19. Joerhonnert stoung ee Schlass op der Plaz vun enger fréierer Réimervilla. De leschten Tuerm ass 1830 verschwonnen. Eng Legend dréit ëm e Bruddermuerd: Um Enn vum 12. Jh. hat d'Baronne Anna vu Friedbuerg, dem haitege Buerfelt, do mat hirem Jong a sengem Hallefbrudder gelieft. Aus Jalousie hat de Wolfram säi jonke Brudder ëmbruecht, wat e spéider als Eremit an der Wolwener Klaus ofbéisse sollt. D'Wolframsbich op der Wolwener Klaus erënnert un hien, ewéi och d'Kräiz Buerfiels op der N27.

Bungeref hat och dräimol Kiermes am Joer, déi kleng Blasi- an Donatikiermessen an déi grouss Kiermes op Quirinusdag.

An der Ardennenoffensiv sinn am Duerf 38 Haiser an e puer Scheieren a Schäpp verbrannt. D'Brandkatastrophe war sou schlëmm, well d'Haiser unenee gebaut waren. De 24. Dezember 1944 koum et do zu engem Panzerstroossekampf.

## Fréier Gemeng Bungeref
Bis zur Gemengefusioun zur neier Gemeng Rammerech am Joer 1978, war Bungeref eng eegestänneg Gemeng, déi aus de Sektioune Bungeref, a Rommeler Haff bestanen huet. D'Uertschaft Flatzbuer gehéiert zur Sektioun Bungeref.

### Uertschaften a Lieu-diten an der fréierer Gemeng
* **Uertschaften an der fréierer Gemeng:**
** Bungeref
** Flatzbuer
** Bungeref-Poteau
* **Lieu-diten an der fréierer Gemeng:**
** Rommeler Haff

## Kuckeswäertes
* D'Parkierch vu Bungeref aus dem Joer 1742/43, mat hirem Mobiliar aus där Zäit vum Jean-Georges Scholtus; Zousazinventaire vun de klasséierte Monumenter.
* D'Donatuskapell zu Bungeref
* D'Bungerëffer Millen 3&nbsp;km nërdlech vu Bungeref op der rietser Säit vun der Sauer.

## Interessantes
* An der J.K. Rowling hirem Buch *Quidditch Through the Ages*, dat se ënner dem Pseudonym "Kennilworthy Whisp" geschriwwen huet, an dat mat der Harry Potter-Serie zesummenhänkt, kënnt eng vun de Quidditch-Ekippe vu Lëtzebuerg ("*schonn zanter ëmmer eng staark Quidditch-Natioun*"), et sinn dat d*'Bigonville Bombers*.

## Kuckt och

## Um Spaweck

* Offiziell Säit vun der Gemeng Rammerech
* Fusiounsgesetz: ''Loi du 27 juillet 1978 portant fusion des communes de Arsdorf, Bigonville, Folschette et Perlé'' 
* Tessy Glodt, Kierchtuermspromenaden: Bungeref
* Wou der Däiwel ass...? Bungeref: Frederik Wember, Naturidylle und Theater um einen Brudermord im Schloss, wort.lu [€], 07.09.2024, gekuckt den 28.10.2025
Éischt

**Éischt**, och **Eschent** genannt, ass eng Uertschaft an der Gemeng Rammerech.

## Geschicht
Éischt gëtt an de Schrëftstécker am Joer 896 ënner de Nimm *Heckelescheid* oder *Hecscheid* fir d'éischt genannt.

Bis zur Grënnung vun der Par Folscht huet d'Duerf zu der grousser Par Osper gehéiert; deemno huet d'Duerf missen den Zéngten un d'Abtei Sankt Maximin Tréier bezuelen.

## Kuckeswäertes
* Kapell Éischt
* Am Bësch tëscht Éischt a Wal stinn d'Reschter vum sougenannte Schuerelser Schlass.

## Veräinsliewen
* Fraen aus der Par Foulscht
* Gaart an Heem Folscht - Hueschtert - Éischt
* Jongen a Meedercher vu Foulscht, Hueschtert an Éischt
* Foulschter Musek

## Kuckt och

## Um Spaweck

* Offiziell Säit vun der Gemeng Rammerech
Roumecht

**Roumecht** (lokal och *Roumicht*), ass eng Uertschaft an der Gemeng Rammerech.

## Geographie
Roumecht läit op der Sauer.

## Geschicht
Bis 1839 war Roumecht zesumme mat der haiteger Belscher Uertschaft Maartel eng Uertschaft. Wéi 1839 d'Grenz laanscht d'Strooss vun Arel op Baaschtnech gezu gouf, ass d'Duerf an zwee gedeelt ginn.
1842 koum Roumecht, dee méi klengen, lëtzebuergeschen Deel vum fréieren Duerf, zesumme mat Wolwen an déi deemoleg Gemeng Pärel (haut Gemeng Rammerech).

## Kuckeswäertes
Déi fréier Schifergrouwen.

## Literatur
* Wanderscheid, E. & V. Wanderscheid, 1996. *Unser Stück von Martelingen: Rombach.* In: 75 Joer Pompjéën Wolwen, S. 155-162. Imprimerie Heintz, Péiteng.

## Kuckt och

## Um Spaweck

* Offiziell Säit vun der Gemeng Rammerech
Provënz Cuenca

**Cuenca** ass eng vu fënnef Provënzen an der spuenescher autonomer Regioun Kastilien-La Mancha. D'Haaptstad ass Cuenca.

D'Provënz grenzt un d'Provënzen Valencia, Albacete, Ciudad Real, Toledo, Madrid, Guadalajara an Teruel.

Cuenca ass an 238 Gemengen agedeelt. Gréisser Stied nieft der Haaptstad sinn Tarancón a Quintanar del Rey mat iwwer 7.000 Awunner am Joer 2007. 
## Um Spaweck
Cuenca (Homonymie)

Den Numm **Cuenca** bezeechent:

* eng Stad a Spuenien: Cuenca
* eng Provënz a Spuenien: Provënz Cuenca
* eng Stad am Ecuador: Cuenca (Ecuador)
Provënz Guadalajara

**Guadalajara** ass eng vun de fënnef Provënzen an der spuenescher autonomer Regioun Kastilien-La Mancha.
D'Haaptstad ass Guadalajara.

Guadalajara grenzt un d'Provënze Cuenca, Madrid, Segovia, Soria, Saragossa an Teruel.

D'Awunnerzuel beleeft sech op 224.076 am Joer 2007 op enger Fläch vun 12.167&nbsp;km². 35 % vun der Populatioun lieft an der Haaptstad.

Guadalajara ass a 4 Comarcas an an 288 Gemengen agedeelt. Gréisser Stied sinn nieft der Haaptstad Azuqueca de Henares mat iwwer 28.000 Awunner an Alovera mat iwwer 9.000 Awunner.
D'Comarcas sinn: La Alcarria, Campiña de Guadalajara, La Serranía a Señorío de Molina.

## Um Spaweck
Provënz Toledo

**Toledo** ass eng vu fënnef Provënzen an der spuenescher autonomer Regioun Kastilien-La Mancha. D'Haaptstad ass Toledo.

D'Provënz Toledo grenzt un d'Provënzen Cuenca, Madrid, Ciudad Real, Badajoz, Cáceres an Ávila.

Toledo ass an 10 Comarcas an an 204 Gemengen agedeelt. Gréisser Stied nieft der Haaptstad sinn Talavera de la Reina, déi mat méi wéi 85.000 Awunner der méi huet wéi Toledo selwer, Torrijos a Seseña mat méi wéi 12.000 Awunner.

## Um Spaweck
Rhea (Mythologie)

D**'Rhea**, oder och Rheia, war d'Duechter vum Uranos a vum Gaia. Si war eng vun den Titanen an d'Fra vun hirem Brudder Kronos.

Si ass als Mammen- an Äerdgëttin veréiert ginn a war d'Mamm vum Hestia, Demeter, Hera, Hades, Poseidon an Zeus, dee spéider säi Papp, de Kronos, sollt enttrounen.

## Analogien

* Kybele (och genannt Bona Dea, Magna Mater)

## Um Spaweck
Tartaros

Den **Tartaros** war dem Mythos no de Jong vun der Gaia, mä och den Numm vun deem Uert deen ënner dem Hades louch an déi déifst Schicht vun der Ënnerwelt gebilt huet. Dohi sinn d'Feinde vun de Gëtter verbannt ginn. Spéider ass et och den Openthaltsuert vun z.&nbsp;B. Dämone ginn.

Den Tartaros steet am Géigesaz zum Elysion an deem déi Séileg no hirem Doud gelieft hunn.

## Um Spaweck
Provënz León

**León** ass eng vun néng Provënzen an der spuenescher Regioun Kastilien-León. D'Haaptstad ass León.

León läit am Nordweste vu Spuenien a grenzt am Norden un Asturien a Kantabrien, am Westen u Galicien, am Süden u Zamora a Valladolid an am Osten u Palencia.

D'Provënz ass an 10 Comarcas agedeelt. Gréisser Stied sinn d'Haaptstad León, Ponferrada, San Andrés del Rabanedo, Villaquilambre a Villablino.

## Um Spaweck
Mett Clemens

De **Mathias ''Mett'' Clemens**, gebuer den 8. August 1915 zu Réideng ''(Rédange)'' a Loutrengen, a gestuerwen de 24. November 2001 zu Hunchereng, war LSAP-Politiker an e bekannte lëtzebuergesche Vëlossportler.

Hien ass dräimol den Tour de France gefuer a war 1938 de 5. an 1939 souguer de 4.

Hie war vun 1946 bis 1951 Deputéierten an der Chamber.

## Palmarès

Hien huet e Palmarès vu **36 Victoiren** als Professionellen
### [[1935]]
* 1. bei den Nationale Meeschterschaften op der Strooss an der Course en Ligne (Kategorie Indépendantën)
* 1. am Tour de Luxembourg
* 13. am Grand Prix des Nations
* Tour de Suisse (opginn)

### [[1936]]
* 1. am Tour de Luxembourg
* 7. am Tour de France
** 1. an der 3. Etapp vu Charleville op Metz (161&nbsp;km)

### [[1937]]
* 1. am Tour de Luxembourg
### [[1938]]
* 1. bei den Nationale Meeschterschaften op der Strooss an der Course en Ligne (Kategorie Professionel)
* 5. am Tour de France

### [[1939]]
* 1. am Tour de Luxembourg
* 4. am Tour de France
* Tour de Suisse (opginn)
** 4. an der 2. Etapp vu Grenchen op Murten (194,5&nbsp;km)
** 3. an der 3. Etapp vu Murten op Siders (191,9&nbsp;km)
** 5. an der 5. Etapp vun Thun op Luzern (208&nbsp;km)
### [[1940]]
* 1. um Lëtzebuerger Championnat am Cyclo-Cross
### [[1942]]
* 12. am Tour de Suisse (2. am Biergklassement)
** 4. an der 1. Etapp vun Zürich op Winterthur (243&nbsp;km)
### [[1945]]
* 2. a Metz-Luxembourg
### [[1946]]
* Tour de Suisse (opginn)
### [[1947]]
* 1. am Tour de Luxembourg
### [[1948]]
* 1. bei den Nationale Meeschterschaften op der Strooss an der Course en Ligne (Kategorie Professionel)
* 3. am Tour de Romandie
* 3. am Tour de Luxembourg
* 16. am Tour de Suisse
** 5. an 1. Etapp(a) vun Zürich op Olten (229,9&nbsp;km)
** 4. an der 2. Etapp vu Basel op La-Chaux-de-Fonds (189,1&nbsp;km)
* 16. an der Ronde van Nederland
* 2. an de Sechs Deeg vu New York mam Lull Gillen zesummen

## Literatur
* BAUSCH, Armando & ZANGERLE, Gaston: *Mett Clemens, Ein Leben für den Radsport*, 1995, 135 S.
* HARRY, Frank: *Einer unserer ganz grossen kam aus Hücheringen: Mett Clemens*, 1989
* SPAUTZ, Roger: *Mett Clemens*, 1978

## Um Spaweck
* De Palmarès vum Mett Clemens op der Websäit vu ''Mémoire du cyclisme''
* D'Lëtzebuerger am Tour de France: Säit vum CNA
Nyx

An der griichescher Mythologie ass d**'Nyx** (op griichesch Νύξ) d'Göttin an d'Personifikatioun vun der Nuecht. Si war war d'Duechter vum Chaos a Schwëster a Fra vum Erebos deem si den Himmel Aither an den Dag Hermera gebuer huet. Si gëllt och als Mamm vun, ënner anerem, vum Thanatos, Hypnos, Moros. Si soll och verschidden dämonesch Gestalte gebuer hunn, a vläicht och d'Hesperiden.

## Um Spaweck
Erebos

Den **Erebos** ass de Jong vum Chaos a Mann vun der Nyx. Hien ass d'Personifikatioun vun der Däischtert vun der Ënnerwelt. Seng Kanner sinn den Aither an d'Hermera
Saarbrécken

**Saarbrécken**, (de: *Saarbrücken*; fr: *Sarrebruck*; rhfrk: *Sabrigge*) ass eng däitsch Stad am Saarland a gläichzäiteg d'Landeshaaptstad vum Bundesland Saarland.

D'Stad organiséiert all Joer de renomméierte Filmfestival Max Ophüls Preis.

## Um Spaweck

* Offiziell Websäit vun der Stad
Arsène Mersch

Den **Arsène Mersch**, gebuer de 14. Dezember 1913 op der Käercher Neimille gestuerwen den 12. Juli 1980 zu Lëtzebuerg, war e lëtzebuergesche Vëlossportler. Hien ass 3-mol den Tour de France zu Enn gefuer.

Am Tour de France vun 1936 koum den Arsène an der 3. Etapp, déi vu Charleville op Metz goung, op déi 5. Plaz, mat engem Retard vu 35 Sekonnen op den Etappegewënner Mett Clemens. Dat ass duergaange fir Leader am Generalklassement ze ginn an dem Maurice Archambaud de Maillot jaune ofzehuelen. Den Arsène Mersch ass sou déi 4. Etapp, déi vu Metz iwwer de Ballon d'Alsace op Belfort goung, a giel gefuer. Mat engem Retard vun enger Minutt a 26 Sekonnen op den Etappegewënner Maurice Archambaud koum hien an där Etapp op déi 17. Plaz an huet de Maillot jaune erëm missen un den Archambaud ofginn. Déi 21. a lescht Etapp, mat Depart zu Caen an Arrivée am *Parc des Princes* zu Paräis, huet den Arsène Mersch mat 32 Sekonne Virsprong op den zweetplacéierte Pierre Clemens gewonnen. Am Generalklassement koum den Arsène Mersch op déi 5. Plaz mat engem Retard vun 52 Minutten an 52 Sekonnen op de belschen Tour-de-France-Gewënner Sylvère Maes.

Den Arsène Mersch war tëscht 1934 an 1939 professionelle Coureur. Hie war de Brudder vum Josy Mersch.

## Palmarès
### [[1934]]
* 1. am Grand Prix François Faber
* 10. am Grand Prix des Nations

### [[1935]]
* 1. bei den Nationale Meeschterschaften op der Strooss an der Course en Ligne (Kategorie Professionel)
* 3. am Critérium International de cyclo-cross pédestre zu Paräis (an de Joren 1924-1949 ausgedroen, gëllt dës Course als den offiziéise Virleefer vun der Cyclo-Cross-Weltmeeschterschaft, déi eréischt 1950 vun der UCI geschaf gouf)
* 39. am Tour de Suisse
* 44. a Paris-Roubaix

### [[1936]]
* 1. National Cyclocross-Championnat
* 5. am Tour de France (Maillot jaune fir een Dag no der 3. Etapp, déi de Mett Clemens gewonnen hat)
** 1. an der 21. Etapp vu Caen op Paräis mat Arrivée am *Parc des Princes* (234&nbsp;km)
* 10. a Liège-Bastogne-Liège
* 14. am Tour de Belgique
** 1. an der 5. Etapp
* 22. am Grand Prix des Nations
* 27. a Paris-Roubaix
* 34. am Tour de Suisse
** 4. an der 5. Etapp vu Genf op La Chaux-de-Fonds (182,1&nbsp;km)
** 2. an der 6. Etapp vu La Chaux-de-Fonds op Basel (229,7&nbsp;km)

### [[1937]]
* 27. am Tour de France

### [[1938]]
* 1. um Nationale Cyclocross-Championnat
* 2. am Tour de Suisse
** 1. an der 1. Etapp vu Bern op Schaffhausen (270,3&nbsp;km)
** 5. an der 4. Etapp vu Bellinzona op Siders (198,1&nbsp;km)
* 21. am Grand Prix des Nations
* 32. am Tour de France

### [[1939]]
* 1. bei den Nationale Meeschterschaften op der Strooss an der Course en Ligne (Kategorie Professionel)
* 1. am Nationale Cyclocross-Championnat
* 37. am Tour de Suisse
** 1. an der 8. Etapp vu Rorschach op Zürich (218&nbsp;km)

## Kuckt och

## Um Spaweck
* Dem Arsène Mersch säi Palmarès op der Websäit vu ''Mémoire du cyclisme''
* Säit vun der Lëtzebuerger Cyclistenfederatioun
* Film vum CNA: D'Lëtzebuerger am Tour de France